"Primăvara începe cu o veste pe care Ministerul Muncii și Solidarității Sociale (MMSS) o anunță cu mare bucurie: decalajele salariale dintre femei și bărbați sunt tot mai reduse. De asemenea, numărul femeilor care acced pe funcții de conducere este tot mai mare în România, după cum arată datele Inspecției Muncii, instituție aflată în subordinea MMSS.
"Știu că nu este ușor pentru femei să fie în același timp salariate sau antreprenor, soții și mame. De aceea mi-am propus, ca ministru al Muncii și Solidarității Sociale, să sprijinim ocuparea femeilor în muncă, dar, în același timp, să promovăm o cultură a egalității de gen în mediul profesional, să eliminăm stereotipurile și să sprijinim măsurile prin care se asigură plata egală pentru muncă egală. Toți cei care muncesc merită să fie remunerați corect, indiferent de gen. Femeile sunt harnice, competente, tenace, creative și curajoase. Construirea unui mediu de muncă echitabil și incluziv pentru femeile din România este una dintre prioritățile mandatului", a declarat Simona Bucura Oprescu, ministrul Muncii și Solidarității Sociale.
Astfel, în februarie 2024, media salarială pentru femei a ajuns la 6.026 de lei, depășind pentru prima dată media salarială pentru bărbați (5.804 lei). În urmă cu numai cinci ani, în februarie 2019, media salarială pentru femei era de 3.648 de lei, în vreme ce media salarială pentru bărbați era mai mare, respectiv de 3.819 lei – salarii brute declarate în REGES de către angajatori.
În ceea ce privește numărul contractelor individuale de muncă pentru femei, se constată de la an la an o creștere continuă a acestora, la fel ca și a numărului de angajate. În februarie 2024, numărul contractelor de muncă pentru femei a ajuns la 3.315.252 (față de cele 3.346.365 de contracte pentru bărbați), iar cel al femeilor salariate a ajuns la 2.746.988 (față de 2.935.948 salariați bărbați). În februarie 2019, erau 3.189.529 de contracte individuale de muncă încheiate de femei (față de 3.219.385 CIM încheiate de bărbați), iar cel al femeilor salariate a fost de 2.673.896 (față de 2.865.532 bărbați).
În urmă cu 10 ani, la 1 martie 2014, erau înregistrate 2.823.976 de contracte individuale de muncă pentru femei și în evidențe erau 2.451.071 de femei salariate.
Se constată o creștere constantă și în ceea ce privește numărul femeilor care ocupă funcții de conducere. Dacă la 1 martie 2014 erau 178.027 de femei cu funcții de conducere, la aceeași dată din 2019 s-a ajuns la 212.808 și la 243.013 în 2024", anunță Ministerul Muncii.
? ?????? ???? ?? ???̦?? ????: ???????? ????????????? ??? ??????????? ????????? ?̂???? ??̆????̦? ?̦? ?????. ???? ??? ???...
Publicată de Ministerul Muncii și Solidarității Sociale pe Vineri, 1 martie 2024